Elvira Siurana

Elvira Siurana Zaragoza (Lleida, Katalunia, 1952ko ekainaren 21a) lleidar feminista, editore eta idazlea da.

 Bizitza 
Lleidan jaio eta hazi zen familiarekin. 10 urterekin Bartzelonara eraman zuten ikasketak egitera. Batxilergoa Jesusen Bihotza ikastetxean egin zuen eta Enpresen Administrazioa CICFen.

 Lan ibilbidea 
70eko hamarkadaren hasieran, hainbat lan eta Europan zehar egindako bidaiak txandakatu zituen. Ideologikoki, Beat mugimenduaren postulatuekin eta hippy filosofiaren postulatuen pean identifikatzen da, eta Londresko komuna batean bizi izan zen. 

75. urtean, Lleidara itzuli zen, eta hiriko gizarte-mugimenduetan modu aktiboan parte hartu zuen: feminismoa (GILD "Grup independent de lluita per la dona"-ren sorreran parte hartu zuen); ekologismoa (CELL "Lleidako talde ekologistaren" jardueretan parte hartu zuen); eta katalanismoa, batez ere "Kultura katalanaren kongresua" taldean, baita trantsizio demokratikoko lehen manifestazio eta hauteskundeetan ere.

1976an, Parisen L'Alliance Françaisen ikasle zela, teoria feminista sakon aztertu zuen, Antoinette Fouquek sortutako "des Femmes" kolektiboaren bidez. Maiatzean Bruselara joan zen "Emakumeen Aurkako Krimenen Nazioarteko Auzitegira" joateko. Bertan, Lidia Falconek sortutako Bartzelonako eta Madrilgo Kolektibo Feministen ordezkariekin jarri zen harremanetan, zeinek eragin handia izan duen bere pentsamenduan eta geroko ibilbidean.

 Feminismoa 
1977an, feminismo autonomoan militatzen hasi zen, Erakunde Feminista Iraultzailearekin bat eginez, Feminismo erradikalaren barruan. 1979an Kataluniako Alderdi Feministaren sorreran inplikatu zen, eta 2010era arte izan da bertako buruzagi.

80ko hamarkadaren hasieran, Vindicacion Feminista Publicaciones argitaletxean sartu zen, Espainiako lehen argitaletxe feministan. Lidia Falconekin batera, Bartzelonako eta Madrilgo Club Vindicacion Feminista eta Vindicacion Feminista Kluben Federazioa sortu zituen. 1979tik 2009ra Poder y Libertad aldizkari feministako editore zein koordinatzaile kargua bete zuen. 

Alderdi Feministako ordezkari lanetan parte hartu zuen 1980an Kataluniako Parlamenturako lehen hauteskunde demokratikoetarako Front de dones (Emakumeen frontea) sortzen. Alderdi Feministak l'Associació Catalana de la Donarekin batera koalizio politiko feminista sortzea proposatu zuen, baina Hauteskunde Batzordeak ez zuen hautagaitza feminista aurkezteko baimenik eman. Azkenean, Alderdi Feministak euskarria eman zion Bloc d'Esquerra d'Alliberament Nacional (BEAN) delakoari, eta Elvira Siuranak aktiboki parte hartu zuen hauteskunde kanpainan, Dones Front-aren programa zabalduz. 

1999an Europako Parlamenturako hauteskundeetan parte hartu zuen COFEM-FEMEK erakunde feministen Konfederazioaren barruan, aurretik sortzen lagundu zuena.

Ekitaldi eta kongresu ugari antolatu zituen, bai nazionalak, bai nazioartekoak. Hainbat kongresu feministatan hizlari izan da.   

Emakumeen Nazioarteko Urtea ospatzeko Nazio Batuen Kongresuetan aktiboki parte hartu zuen: Kopenhagen (1980), Nairobi (1985) eta Pekin (1995).   

Diario de Barcelona egunkarian eta Actual aldizkarian kazetari lanetan jardun zuen. Bere artikuluak egunkari eta aldizkari feminista, nazional eta internazionaletan argitaratu dira, hala nola, Lanbroa, Poder y Libertad, Papers de Dona, Rain and Tunder, Opinión Hispana, eta The Spanish Herald, besteak beste. 

1992an Catálogo de escritoras feministas actual en lengua castellana liburua argitaratu zuen Lidia Falconekin batera.

2017an Lleidan kokatu zen berriro, eta 2019an udal hauteskundeetara 4. postuan aurkeztu zen Crida per Lleida-Cup alderdiko zerrendetan.

 Lanak 

 1992: Catálogo de escritoras feministas actual en lengua castellana, Lidia Falconekin batera.

 Erreferentziak 

 Kanpo estekak 

 Bideoa: Retrato 100x100 feminista: Elvira Siurana 2024.11.17 La aventura del saber   

 Artikulua Sororitatea erreskatatzeko, Kate Millerren bisita Espainiara
 Feminismoaren barruko ezberdintasunak, aurrera egiteko aukera

Kategoria:Lleidarrak
Kategoria:Kataluniako idazleak
Kategoria:XX. mendeko idazleak
Kategoria:Kataluniako feministak
Kategoria:Prostituzioaren abolizionistak
Kategoria:XX. mendeko emakume idazleak
Kategoria:XXI. mendeko emakume idazleak